ભાતીગળ સંસ્કૃતિ ધરાવતા વિશાળ અને ભવ્ય ભારતદેશમાં ગુજરાત એક અનોખું અને અલગ તરી આવતું રાજ્ય છે. તેની અનેક વિશેષતાઓ અને વિવિધતાઓ છે. ગુજરાત રાજ્ય વિશેની, તેની સંસ્કૃતિ, તહેવારો–ઉત્સવો, પુસ્તકો, મનોરંજન જગત, ભોજન, ગરવા ગુજરાતી, ઉદ્યોગો વગેરે જેવી માહિતીને વિશ્વના લોકો સમક્ષ રજૂ કરવાના આશયથી ગુજરાતીલેક્સિકન દ્વારા ‘ઍક્સ્પ્લોર ગુજરાત’ની સેવા શરૂ કરવામાં આવી છે. હાલમાં પ્રથમ તબક્કે આપ ગુજરાત વિશેની, ગુજરાતી પુસ્તકો વિશેની તથા ગુજરાતી ફિલ્મ અને નાટક વિશેની માહિતી મેળવી શકશો અને તે પણ ગુજરાતીમાં. આ બાબતો દરેક ગુજરાતી અથવા બિનગુજરાતીને પણ ખૂબ ઉપયોગી સાબિત થશે. સમયાંતરે આ બધી માહિતી અંગ્રેજી ભાષામાં પણ મેળવી શકાશે.